ไม่ใช้บริการ
หลังจากที่ธนาคารกลางของจีนได้แต่งตั้งให้ธนาคารไอซีบีซี (ไทย) เป็นธนาคารชำระดุลเงินหยวนในไทย
16 พ.ค. 2558

หลังจากที่ธนาคารกลางของจีนได้แต่งตั้งให้ธนาคารไอซีบีซี (ไทย) เป็นธนาคารชำระดุลเงินหยวนในไทย นับว่าเป็นการให้ความสำคัญกับไทย และทำให้ดูเหมือนไทยมีศักยภาพที่จะเป็นศูนย์กลางการเงินอีกแห่งหนึ่งได้  
แต่หลังจากเปิดให้บริการ ธุรกรรมที่ธนาคารพาณิชย์ไทยมาใช้บริการกับไอซีบีซี (ไทย) ยังน้อยเหลือเกิน จนแทบไม่มีอะไรเกิดขึ้น
ปัญหาที่ธุรกรรมชำระเงินหยวนในไทยมีน้อยมาก เนื่องจากธนาคารพาณิชย์ไทย และธนาคารพาณิชย์ต่างประเทศที่มีสาขาหรือสำนักงานตัวแทนในไทย ยังคงติดตามไปใช้บริการกับธนาคารที่ได้แต่งตั้งให้ชำระดุลเงินหยวนในประเทศอื่น
ขนาดธนาคารไอซีบีซี (จีน) ซึ่งเป็นบริษัทแม่ ยังได้รับเลือกให้เป็นธนาคารชำระดุลเงินหยวนในสิงคโปร์ ลักเซมเบิร์ก โดฮา และโตรอนโต ครอบคลุมพื้นที่ 3 โซนหลัก ได้แก่ ภูมิภาคเอเชีย ยุโรป และอเมริกาแล้ว
ฉะนั้น การตั้งธนาคารชำระเงินหยวนในไทยจึงเหมือนได้ภาพลักษณ์ที่ดี แต่ไม่ได้เงินเพราะธนาคารไทยไม่นิยมใช้บริการนั่นเอง